**Ministru kabineta noteikumu projekta "Grozījumi Ministru kabineta 2017. gada 19. decembra noteikumos Nr. 770 "Tieslietu ministrijas maksas pakalpojumu cenrādis"" sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikumu projekta mērķis ir nodrošināt Eiropas Parlamenta un Padomes 2016. gada 6. jūlija regulas (ES) 2016/1191 par iedzīvotāju brīvas pārvietošanās veicināšanu, vienkāršojot dažu publisko dokumentu uzrādīšanas prasības Eiropas Savienībā, un grozījumiem Regulā (ES) Nr. 1024/2012 piemērošanu. Ar noteikumu projektu Tieslietu ministrijas sniegtie maksas pakalpojumi ir papildināti atbilstoši minētajā regulā paredzētajam ar publisko dokumentu daudzvalodu standarta veidlapām.Noteikumu projekts stāsies spēkā nākamajā dienā pēc izsludināšanas. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2011. gada 3. maija noteikumu Nr. 333 "Kārtība, kādā plānojami un uzskaitāmi ieņēmumi no maksas pakalpojumiem un ar šo pakalpojumu sniegšanu saistītie izdevumi, kā arī maksas pakalpojumu izcenojumu noteikšanas metodika un izcenojumu apstiprināšanas kārtība" 18.1. apakšpunkts paredz, ka grozījumus noteikumos par maksas pakalpojumu cenrādi izdara, ja veikti grozījumi normatīvajos aktos vai mainījušies apstākļi, kas ietekmē iestādes vai valsts aģentūras sniedzamo maksas pakalpojumu klāstu.2016. gada 6. jūlijā Eiropas Savienības (turpmāk – ES) Padomē tika pieņemta regula (ES) 2016/1191 par iedzīvotāju brīvas pārvietošanās veicināšanu, vienkāršojot dažu publisko dokumentu uzrādīšanas prasības Eiropas Savienībā, un grozījumiem Regulā (ES) Nr. 1024/2012 (turpmāk – Regula). Saskaņā ar Regulas 27. panta 2. punktu Regulu piemēros no 2019. gada 16. februāra, izņemot atsevišķus ar informācijas paziņošanu un publiskošanu saistītus pantus. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Regulas mērķis ir veicināt ES iedzīvotāju brīvu pārvietošanos, vienkāršojot prasības uz vienā dalībvalstī izdotu konkrētus juridiskus faktus konstatējošu publisku dokumentu uzrādīšanu citā dalībvalstī. Regulas 21. apsvērums paredz, ka publiskajiem dokumentiem jāievieš daudzvalodu standarta veidlapas (turpmāk – Veidlapa) visās ES iestāžu oficiālajās valodās, tādējādi pārvarot valodas barjeras un atvieglojot publisku dokumentu apriti starp dalībvalstīm. Minētā prasība saskaņā ar Regulas 2. pantu attiecināma uz tādiem publiskiem dokumentiem, kurus saskaņā ar attiecīgās valsts tiesību aktiem izdevušas kādas dalībvalsts iestādes, kuri jāuzrāda citas dalībvalsts iestādēm un kuru galvenais mērķis ir konstatēt, piemēram, dzimšanas faktu, miršanas faktu, personas vārdu un uzvārdu, laulību (tostarp spēju doties laulībā un ģimenes stāvokli), laulības šķiršanu, u.c. Dalībvalstīm bija jādara zināmi Eiropas Komisijai tie publiskie dokumenti, kuriem kā piemērotu tulkošanas palīglīdzekli var pievienot Veidlapas. Tieslietu ministrija, kā publiskos dokumentus, kuriem būs pievienojama Veidlapa, ir norādījusi – izziņu par civilstāvokļa akta reģistrāciju un civilstāvokļa akta reģistrācijas apliecību, jo tie ir dokumenti, ko Tieslietu ministrija izsniedz. Veidlapu paraugi pieejami - https://e-justice.europa.eu/content\_public\_documents-551-lv.do. Ministru kabineta noteikumu projekta "Grozījumi Ministra kabineta 2017. gada 19. decembra noteikumos Nr. 770 "Tieslietu ministrijas maksas pakalpojumu cenrādis"" (turpmāk – Noteikumu projekts) mērķis ir papildināt Tieslietu ministrijas sniegtos maksas pakalpojumus atbilstoši Regulā paredzētajam ar:1. Veidlapu izziņai par civilstāvokļa akta reģistrāciju vai atkārtotai civilstāvokļa aktu reģistrācijas apliecībai;
2. Veidlapu izziņai par civilstāvokļa akta reģistrāciju, kas parakstīta ar drošu elektronisko parakstu.

Regulas 9. apsvērums paredz, ka Regulai jāattiecas arī uz publisko dokumentu elektroniskajām versijām un elektroniskai apmaiņai piemērotām daudzvalodu standarta veidlapām, līdz ar to Noteikumu projektā paredzēta Veidlapa, kas parakstīta ar drošu elektronisko parakstu, pievienošanai izziņai, kas parakstīta ar drošu elektronisko parakstu.Plānots, ka Veidlapu vienlaikus varēs saņemt, pieprasot publisko dokumentu (izziņu par civilstāvokļa akta reģistrāciju, izziņu par civilstāvokļa akta reģistrāciju, kas parakstīta ar drošu elektronisko parakstu, atkārtotu civilstāvokļa aktu reģistrācijas apliecību), kā arī pastāvēs iespēja Veidlapu pieprasīt un pievienot jau saņemtam publiskajam dokumentam, ja tas nav vecāks par 2013. gada 1. janvāri. Minētais termiņa nosacījums jau izdotiem publiskiem dokumentiem pamatojams ar to, ka sākot no 2013. gada 1. janvāra šie publiskie dokumenti tiek izdoti no Civilstāvokļa aktu reģistrācijas informācijas sistēmas, kas nodrošina vienveidīgu (saturs un noformējums) dokumentu izdošanu, līdz ar to iespējams pārbaudīt izdotā publiskā dokumenta saturu un nodrošināt tā tulkojumu atbilstoši Regulā noteiktajam.Tāpat Noteikumu projekts paredz iespēju Veidlapu saņemt arī steidzamības kārtā (neatkarīgi no tā, vai tiek pieprasīta vienlaikus ar pašu publisko dokumentu vai jau izdotam publiskajam dokumentam), piemērojot koeficientu 3, ja šāda iespēja publiskajam dokumentam šobrīd ir paredzēta Ministra kabineta 2017. gada 19. decembra noteikumos Nr. 770 "Tieslietu ministrijas maksas pakalpojumu cenrādis".Noteikumu projekts paredz Veidlapu par maksu nosūtīt uz ārvalstīm, ja nav attiecināmi Latvijas Republikas noslēgto tiesiskās sadarbības līgumu par tiesiskajām attiecībām civilajās, ģimenes un krimināllietās nosacījumi.Pievienotās vērtības nodoklis pakalpojumiem netiks piemērots saskaņā ar Pievienotās vērtības nodokļa likuma 3. panta astoto daļu, kura noteic, ka publiskas personas, kā arī privātpersonas, kuras saskaņā ar [Valsts pārvaldes iekārtas likumu](https://likumi.lv/ta/id/63545-valsts-parvaldes-iekartas-likums) pilda tām deleģētus vai ar pilnvarojumu nodotus valsts pārvaldes uzdevumus, neuzskata par nodokļa maksātājiem attiecībā uz darbībām vai darījumiem, kuros tās iesaistās valsts pārvaldes funkciju vai uzdevumu pildīšanā. Saskaņā ar Valsts pārvaldes iekārtas likuma 18. panta pirmo daļu ministrija ir attiecīgās valsts pārvaldes nozares vadošā (augstākā) iestāde. Ministrija organizē un koordinē likumu un citu normatīvo aktu īstenošanu, tā piedalās nozares politikas izstrādāšanā. Saskaņā ar Ministru kabineta 2017. gada 16. augusta noteikumu Nr. 474 "Tieslietu ministrijas nolikums" 3. punktu Tieslietu ministrija ir augstākā iestāde ministrijas padotībā esošajām valsts pārvaldes iestādēm un privātpersonām, kurām deleģēts pārvaldes uzdevums un kuras, pildot konkrēto uzdevumu, ir ministrijas padotībā, ja likumā vai Ministru kabineta noteikumos nav noteikts citādi. |
| 3. | Projekta izstrādē iesaistītās institūcijas un publiskas personas kapitālsabiedrības | Tieslietu ministrija. |
| 4. | Cita informācija | Nav. |
|   |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesiskais regulējums attieksies uz fiziskām personām, kas Tieslietu ministrijai pieprasa sniegt maksas pakalpojumu. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projektā noteiktās maksas pakalpojumu cenas būtiski neietekmēs pakalpojumu pieejamību sabiedrībai. Veidlapas cenas ir noteiktas atbilstoši Regulas 11. pantam, ievērojot to, ka maksa par Veidlapas saņemšanu nepārsniedz Veidlapas vai tā publiskā dokumenta, kuram Veidlapa pievienota, pašizmaksu. Tāpat personām ir pieejamas arī citas iespējas kā nodrošināt dokumenta tulkojumu, tās var vērsties sev vēlamā tulkošanas birojā vai izmantot citas tulkošanas alternatīvas. Tāpat ir attiecināmi Ministru kabineta 2017. gada 19. decembra noteikumos Nr. 770 "Tieslietu ministrijas maksas pakalpojumu cenrādis" paredzētie atvieglojumi noteiktām sabiedrības mērķa grupām, kuras sava statusa dēļ būs atbrīvotas no maksas par Tieslietu ministrijas sniegtajiem pakalpojumiem. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav. |
|  |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2019. gads | Turpmākie trīs gadi (*euro*) |
| 2020. gads | 2021. gads | 2022. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | izmaiņas, salīdzinot ar vidēja termiņa budžeta ietvaru 2021. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 9000 | 0 | 3557 | 400 | 3557 | 400 | 400 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 9000 | 0 | 3557 | 400 | 3557 | 400 | 400 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 9000 | 0 | 3557 | 400 | 3557 | 400 | 400 |
| 2.1. valsts pamatbudžets | 9000 | 0 | 3557 | 400 | 3557 | 400 | 400 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Noteikumu projekts paredz ieviest jaunus maksas pakalpojumus, kas dos iespēju pēc personas pieprasījuma, papildus publiskajam dokumentam saņemt Veidlapu. Ieņēmumi no jaunajiem maksas pakalpojumiem kopā plānoti 400 *euro* apmērā, tai skaitā,1. Veidlapa izziņai par civilstāvokļa akta reģistrāciju vai atkārtotai civilstāvokļa aktu reģistrācijas apliecībai – 350 *euro* (50 gab. x 7 *euro*),
2. Veidlapa izziņai par civilstāvokļa akta reģistrāciju, kas parakstīta ar drošu elektronisko parakstu – 50 *euro* (10 gab. x 5 *euro*).

Izdevumi jauno maksas pakalpojumu sniegšanai kopā plānoti 400 *euro* apmērā, tai skaitā:Atlīdzībai – 283 *euro*,Preces un pakalpojumi – 117 *euro*.Maksas pakalpojumu izcenojuma aprēķins norādīts Noteikumu projekta sākotnējās ietekmes novērtējuma ziņojuma (anotācijas) 1. pielikumā. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Noteikumu projekts šo jomu neskar. |
| 8. Cita informācija | Tieslietu ministrija 2019. gadā saistībā ar jaunu maksas pakalpojumu ieviešanu ieņēmumus un attiecīgi izdevumus 400 *euro* apmērā ir ieplānojusi budžeta programmā 97.00.00 "Nozaru vadība un politikas plānošana".Saskaņā ar 2019. gada pagaidu budžetu Tieslietu ministrijas budžeta programmā 97.00.00 "Nozaru vadība un politikas plānošana" ieņēmumi no maksas pakalpojumiem un citiem pašu ieņēmumiem un izdevumi par sniegtajiem maksas pakalpojumiem plānoti 9000 *euro* apmērā (detalizēts ieņēmumu no sniegtajiem maksas pakalpojumiem aprēķins norādīts Noteikumu projekta sākotnējās ietekmes novērtējuma ziņojuma (anotācijas) 2. pielikumā, detalizēts izdevumu aprēķins norādīts Noteikumu projekta sākotnējās ietekmes novērtējuma ziņojuma (anotācijas) 3. pielikumā).Saskaņā ar vidēja termiņa budžeta ietvaru 2020. gadā Tieslietu ministrijas budžeta programmā 97.00.00 "Nozaru vadība un politikas plānošana" ieņēmumi no maksas pakalpojumiem un citiem pašu ieņēmumiem un attiecīgi izdevumi plānoti 3557 *euro* apmērā.Ņemot vērā Tieslietu ministrijas sniegto maksas pakalpojumu ieņēmumu apjoma palielinājumu 2018. gadā, kas saistīts ar pieprasījuma pieaugumu pēc sniegtajiem maksas pakalpojumiem un plānoto ieņēmumu palielinājumu saistībā ar Noteikumu projektu 400 *euro* apmērā, Tieslietu ministrija saskaņā ar Ministru kabineta 2018. gada 10. aprīļa sēdes protokola Nr. 19 36. § 29. punktu ir precizējusi valsts budžeta bāzes izdevumus 2020. un 2021. gadam, paredzot ieņēmumus no maksas pakalpojumiem un citiem pašu ieņēmumiem un attiecīgi izdevumus 2020. un 2021. gadam Tieslietu ministrijas budžeta programmā 97.00.00 "Nozaru vadība un politikas plānošana" 9000 *euro* apmērā. Ieņēmumi no maksas pakalpojumiem 2020. un 2021.gadā palielināti 5443 *euro* apmērā un izdevumi maksas pakalpojumu sniegšanai 2020. un 2021. gadā palielināti 5443 *euro* apmērā. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Parlamenta un Padomes 2016. gada 6. jūlija Regula (ES) 2016/1191 par iedzīvotāju brīvas pārvietošanās veicināšanu, vienkāršojot dažu publisko dokumentu uzrādīšanas prasības Eiropas Savienībā, un grozījumiem Regulā (ES) Nr. 1024/2012. |
| 2. | Citas starptautiskās saistības | Noteikumu projekts šo jomu neskar. |
| 3. | Cita informācija | Nav. |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Noteikumu projekts šo jomu neskar. |
| A | B | C | D |
| Noteikumu projekts šo jomu neskar. | Noteikumu projekts šo jomu neskar. | Noteikumu projekts šo jomu neskar. | Noteikumu projekts šo jomu neskar. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Saskaņā ar Regulas 24. panta 1. punkta c) apakšpunktu, izmantota Regulas 2. panta 1. punktā paredzētā rīcības brīvība noteikt tos publiskos dokumentus, kuriem pievienojama Veidlapa. Tieslietu ministrija darīja zināmu Eiropas Komisijai par tiem publiskiem dokumentiem, kuriem kā piemērotu tulkošanas palīglīdzekli var pievienot Veidlapu. Tieslietu ministrija kā publiskos dokumentus, kuriem pievienojama Veidlapa ir norādījusi šādus dokumentus – izziņa par civilstāvokļa akta reģistrāciju un civilstāvokļa akta reģistrācijas apliecība. Veidlapu varēs pievienot tādiem publiskiem dokumentiem, kurus izsniegusi Tieslietu ministrija sākot ar 2013. gada 1. janvāri. Tādējādi tiek nodrošināts Regulas 27. apsvērumā noteiktais, ka, sagatavojot Veidlapu, ko paredzēts pievienot konkrētam publiskam dokumentam, šīs Veidlapas izdevējiestādei būtu jāspēj no minētās Veidlapas parauga izvēlēties tikai tos konkrētām valstīm domātos ierakstu nosaukumus, kas ir aktuāli attiecīgajam publiskajam dokumentam, lai nodrošinātu to, ka Veidlapā būtu ietverta tikai tā informācija, kas ietverta publiskajā dokumentā, kuram Veidlapa ir pievienojama. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Noteikumu projekts šo jomu neskar. |
| Cita informācija | Veidlapu paraugi pieejami Regulas pielikumā. Latvijas Veidlapu paraugi, ko pievienos publiskajiem dokumentiem, pieejami - <https://e-justice.europa.eu/content_public_documents-551-lv.do>.  |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Noteikumu projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Lai informētu sabiedrību par Noteikumu projektu, Tieslietu ministrijas tīmekļvietnē sadaļā "Sabiedrības līdzdalība" <https://www.tm.gov.lv/lv/sabiedribas-lidzdaliba/diskusiju-dokumenti/tiesibu-akti> un Valsts kancelejas tīmekļvietnē sadaļā "Sabiedrības līdzdalība" <https://mk.gov.lv/content/ministru-kabineta-diskusiju-dokumenti> ievietots paziņojums par sabiedrības līdzdalību. |
| 2. | Sabiedrības līdzdalība projekta izstrādē | Noteikumu projekts 2019. gada 14. janvārī publicēts Tieslietu ministrijas tīmekļvietnē sadaļā "Sabiedrības līdzdalība" <https://www.tm.gov.lv/lv/sabiedribas-lidzdaliba/diskusiju-dokumenti/tiesibu-akti> un Valsts kancelejas tīmekļvietnē sadaļā "Sabiedrības līdzdalība" <https://mk.gov.lv/content/ministru-kabineta-diskusiju-dokumenti>, nodrošinot iespēju sabiedrības pārstāvjiem izteikt viedokli rakstiski līdz 2019. gada 28. janvārim atbilstoši Ministru kabineta 2009. gada 25. augusta noteikumu Nr. 970 "Sabiedrības līdzdalības kārtība attīstības plānošanas procesā" 7.4.1 apakšpunktam. |
| 3. | Sabiedrības līdzdalības rezultāti | Līdz 2019. gada 28. janvārim sabiedrības pārstāvju viedokļi nav saņemti.  |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Tieslietu ministrija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpilde tiks nodrošināta esošo institūciju ietvaros, līdz ar to tas neparedz jaunu institūciju izveidi vai esošo institūciju likvidāciju vai reorganizāciju. |
| 3. | Cita informācija | Nav. |

Iesniedzējs:

tieslietu ministrs Jānis Bordāns

Hibnere 67830681

kristine.hibnere@tm.gov.lv

Vavilova 67036752

inga.vavilova@tm.gov.lv